Madara Uchiha

Si  ay isang kathang-isip na karakter na nilikha ni Masashi Kishimoto sa anime at manga serye na Naruto. 

Si Madara ay dating lider ng angkan ng Uchiha. Isa din siya sa nagtatag ng bayan ng Konohagakure (kasama si Hashirama Senju, ang unang Hokage). 

Buod ng karakter
Noong kabataan ni Madara ay nakilala niya ang batang nagngangalang Hashirama. Naging matalik silang magkaibigan at madalas ay nagsasanay sila para mas maging malakas. Tinapos ni Madara ang pagkakaibigan nila ng madiskubre niya na si Hashirama ay galing sa angkan ng Senju (kaaway ng angkan ng Uchiha sa mahabang panahon). Magmula noon ay madalas silang nagtutuos ni Hashirama. Matapos mabigo sa maraming pagtatangka upang talunin ang kanyang karibal ay tinanggap na ni Madara ang handog para sa kapayapaan (o peace offering) ni Hashirama. Itinatag nila ang bayan ng Konohagakure (Bayan sa Lingid na Dahon) at naging unang Hokage nito si Hashirama. Ngunit ang pananaw ni Madara sa kapayapaan ay naiiba sa pananaw ni Hashirama. Dahil dito ay nagdesisyon siya na umalis sa bayan ng Konoha. Pagbalik niya kasama ng Kyuubi no Yōko (demonyong lobo na nagtataglay ng siyam na buntot) ay hinamon niya ulit si Hashirama ng pagtutuos sa "Valley of the End." Natalo si Madara sa labanang ito ngunit nakaligtas siya at nagtago sa isang malayong lugar. Dito niya binuo ang kanyang plano na pagisahin ang sangkatauhan sa pamamagitan ng isang ilusyon (Mugen Tsukuyomi). Matandang matanda na siya ng lumitaw ang kanyang matang Rinnegan. Dahil dito inilipat niya ang mga mata niya kay Nagato at ginawang kanang kamay si Obito Uchiha. Bago siya mamatay ay ipinagkatiwala niya kay Obito ang kanyang pangalan: Madara Uchiha.

Nagbalik muli si Madara bilang isang reanimation noong ikaapat na digmaang pandaigdig ng mga ninja. Matapos talunin ang halos lahat ng mga puwersang ninja at 5 Kages ay muli silang  nagkasama ni Obito. Nabuhay muli si Madara matapos niyang gamitin ang Gedō — Rinne Tensei no Jutsu kay Obito. Tinalo at kinulong niya ang lahat ng mga halimaw na may maraming buntot (tailed beasts) upang makabalik ulit ang halimaw na may sampo na buntot (Ten-tails) para ikulong ito sa katawan niya. Bago mapatay ni Madara ang lahat ng mga kalaban niya ay kinompronta siya nina Naruto at Sasuke. Nakatakas si Madara sa kanila at nakuha niya ang kanyang matang Rinnegan kay Obito. Pagbalik ni Madara ay isinagawa na niya ang Mugen Tsukuyomi na kung saan ang lahat ng mga tao sa mundo ay nakakulong sa isang ilusyon o panaginip. Di kalaunan ay tinaraydor siya ni Black Zetsu at si Madara ay naging si Kaguya Ōtsutsuki, ang ninuno ng lahat ng mga ninja. Pagkatalo ni Kaguya at Black Zetsu sa kamay nila Naruto, Sasuke, Sakura, at Kakashi ay naibalik muli si Madara ngunit siya ay mahinang-mahina na at nasa bingit ng kamatayan dahil sa pagkatanggal ng halimaw na may sampo na buntot sa kanyang katawan. Bago siya mamatay ay tinanggap niya ang lahat ng mga pagkakamali niya at nakipagkasundo ulit kay Hashirama.

Kaurian:Mga tauhan ng Naruto